У раённым краязнаўчым музеі прайшоў дзень адкрытых дзвярэй, у час якога слонімцы і госці горада маглі наведаць усе выстаўкі бясплатна. На пляцоўцы перад уваходам у музей на дэманстрацыйных стэндах экспаніравалася выстаўка “Памятныя дні вызвалення Слонімшчыны”, на якой сабраны ўнікальныя фотаздымкі, прысвечаныя гераічным падзеям тых гадоў. У выставачнай зале музея адкрылася цікавая выстаўка сатырычнага плаката часоў Вялікай Айчыннай вайны.